cyanic-selkie/wikianc huggingface dataset:
จูเนียล
ชเว ซอ-อา (ชื่อเดิม: ชเว จุน-ฮี) (ฮันกึล: 최준희; เกิด 3 กันยายน พ.ศ. 2536) มีชื่อในการแสดงว่า จูเนียล (Juniel) เป็นนักร้อง, นักแต่งเพลงชาวเกาหลีใต้ และเป็นนักร้องหญิงเดี่ยวคนแรกของค่ายเอฟเอ็นซีเอนเตอร์เทนเมนต์ ภายใต้สังกัดเดียวกันกับวงดนตรีอย่าง F.T.Island, CNBLUE และเกิร์ลกรุป เอโอเอ
ประวัติ
จูเนียล เริ่มต้นบนเส้นทางสายดนตรีด้วยการเป็นนักร้องที่ประเทศญี่ปุ่นช่วงระยะเวลาหนึ่ง ก่อนจะเริ่มต้นเดบิวต์ในประเทศเกาหลีใต้ บ้านเกิดของเธอเองอย่างเป็นทางการในวันที่ 7 มิถุนายน พ.ศ. 2555 กับมินิอัลบั้ม My First in June ช่วงที่เป็นนักร้องที่ประเทศญี่ปุ่นนั้น จูเนียลเป็นที่รู้จักในชื่อของ "จูนี่ (Junie)" ก่อนจะมาเปลี่ยนชื่อในภายหลังเป็น "จูเนียล (Juniel)" ซึ่งมาจากชื่อเดิม Junie เติม L จากคำว่า "Love" เข้าไปเป็นตัวท้ายจนกลายเป็นชื่อว่า Juniel อย่างที่ใช้อยู่ในปัจจุบัน
หลังจากเดบิวต์ในบ้านเกิดอย่างเป็นทางการในวันที่ 27 ธันวาคม พ.ศ. 2555 ทางต้นสังกัดก็ได้ออกมาประกาศชื่อแฟนคลับของจูเนียลอย่างเป็นทางการในชื่อ "Banila" ที่มาจากการโหวตของเหล่าแฟนๆของจูเนียลในแฟนคาเฟ่ของเธอ สำหรับ Banila เป็นชื่อที่มาจากการรวมกันของคำว่า "Vanilla" สื่อถึงความหอมหวานรวมกับคำว่า "Banini" ชื่อกีตาร์ตัวโปรดของเธอ และชื่อเพลงเกาหลีเพลงแรกในอัลบั้มของเธออย่าง "Illa Illa" โดยเมื่อรวมกันแล้วชื่อแฟนคลับ Banila จึงมีความหมายว่า แฟนคลับจะเป็นเหมือนรักแรกของเธอ และเป็นดั่งของล้ำค่าจะอยู่เคียงข้างเธอเสมอ
ในปีพ.ศ. 2559 จูเนียลประกาศในสื่อสังคมออนไลน์ของเธอว่า เธอได้เปลี่ยนชื่อจริงของเธอจาก ชเว จุน-ฮี เป็น ชเว ซอ-อา
เซบัสติยัน ลอช็อน
เบ็งต์ อุล์ฟ เซบัสติยัน ลอช็อน (Bengt Ulf Sebastian Larsson; เกิดวันที่ 6 มิถุนายน ค.ศ. 1985) เป็นนักฟุตบอลชาวสวีเดน ปัจจุบันเล่นในตำแหน่งปีกขวาให้กับสโมสรอออีคัวในอัลสเว็นสกันและฟุตบอลทีมชาติสวีเดน
ธนูยาวอังกฤษ
ธนูยาวอังกฤษ หรือเรียก ธนูยาวเวลส์ เป็นธนูยาวสมัยกลางประเภททรงพลัง ยาวประมาณ 1.83 เมตร ซึ่งชาวอังกฤษและชาวเวลส์ใช้ในการล่าสัตว์และเป็นอาวุธในสงครามสมัยกลาง การใช้ธนูยาวของอังกฤษมีประสิทธิภาพต่อฝรั่งเศสระหว่างสงครามร้อยปี โดยเฉพาะอย่างยิ่งในช่วงต้นของสงคราม ในยุทธการเครซี (ค.ศ. 1346) และปัวตีเย (ค.ศ. 1356) และที่มีชื่อเสียงที่สุดที่ยุทธการอาแฌงคูร์ต (ค.ศ. 1415) แต่เริ่มประสบความสำเร็จน้อยลงหลังจากนั้น พลธนูยาวได้รับความสูญเสียที่ยุทธการแวร์เนย (ค.ศ. 1424) และถูกตีแตกพ่ายที่ยุทธการพาเทย์ (ค.ศ. 1429) เมื่อถูกเข้าตีก่อนที่พวกเขาจะจัดตั้งตำแหน่งตั้งรับ คำว่า ธนูยาว "อังกฤษ" หรือ "เวลส์" เป็นคำสร้างใหม่เพื่อแยกแยะธนูเหล่านี้จากธนูยาวอื่น แม้ธนูยาวแบบเดียวกันนี้จะถูกใช้อย่างแพร่หลายในยุโรปเหนือและยุโรปตะวันตก แต่ที่จริงแล้ว ก้านธนูยิวส่วนมากถูกนำเข้าจากสเปนตั้งแต่คริสต์ศตวรรษที่ 14 เป็นต้นมา
ธนูยาวที่เก่าแก่ที่สุดที่รู้จักมาจากอังกฤษ ซึ่งถูกพบที่แอสคอทท์ฮีท (Ashcott Heath) มณฑลซอมเมอร์เซ็ท ซึ่งมีอายุถึง 2665 ปีก่อนคริสตกาล แต่ไม่มีธนูยาวเหลือรอดในช่วงที่ธนูยาวใช้กันอย่างแพร่หลาย (ระหว่าง ค.ศ. 1250-1450) ซึ่งอาจเป็นเพราะ เป็นธรรมชาติของธนูที่จะอ่อนแอลง หัก และถูกเปลี่ยน มากกว่าที่จะส่งต่อกันรุ่นสู่รุ่น อย่างไรก็ตาม มีธนูยาวมากกว่า 130 คันเหลือรอดจากยุคเรเนซ็องส์ มีลูกศรกว่า 3,500 ดอก และธนูยาวทั้งคัน 137 คัน ถูกกู้ขึ้นจากเรือแมรีโรส เรือของกองทัพเรือในสมเด็จพระเจ้าเฮนรีที่ 8 ซึ่งจมในพอร์ตสมัธ ใน ค.ศ. 1545
ธนูยาวจะต้องยาวพอจะให้ผู้ใช้น้าว (draw) สายธนูถึงจุดบนใบหน้าหรือร่างกาย และดังนั้น ความยาวจึงแตกต่างกันไปขึ้นกับผู้ใช้ ในยุโรปภาคพื้นทวีป โดยทั่วไปมักพบธนูยาวกว่า 1.2 เมตร สมาคมนักสะสมของเก่าระบุว่า ยาว 1.5-1.83 เมตร ริชาร์ด บาร์เทล็อต (Richard Bartelot) แห่งสถาบันปืนใหญ่หลวง ระบุว่า ธนูเป็นไม้ยิว ยาว 1.83 เมตร และใช้ธนูยาว 91.4 เซนติเมตร แกสตัน โฟบัส (Gaston Phoebus) ใน ค.ศ. 1388 เขียนว่าธนูยาวควรจะ "ทำจากไม้ยิวหรือไม้เนื้อแข็ง ยาวเจ็ดสิบนิ้ว [1.78 เมตร] ระหว่างจุดผูกสาย" นักประวัติศาสตร์ จิม แบรดบูรี (Jim Bradbury) ว่า ธนูเหล่านี้ยาวเฉลี่ย 5 ฟุต 8 นิ้ว การประเมินทั้งหมดยกเว้นอันสุดท้าย มีขึ้นก่อนการกู้เรือแมรีโรส ซึ่งพบธนูความยาวระหว่าง 1.87 ถึง 2.11 เมตร ยาวเฉลี่ย 1.98 เมตร
รายชื่อรางวัลและการเสนอชื่อที่เคที เพร์รีได้รับ
เคที เพร์รี เป็นนักร้องและนักแต่งเพลง จากแซนตาบาร์บารา รัฐแคลิฟอร์เนีย เธอได้รับรางวัลทั้งหมด 144 รางวัลจากการเสนอชื่อเข้าชิง 497 ครั้ง เธอเซ็นสัญญาสังกัดแคปิตอลเรเคิดส์ ออกสตูดิโออัลบั้มทั้งหมด 4 อัลบั้ม ได้แก่ เคที ฮัดสัน (2001) วันออฟเดอะบอยส์ (2008) ทีนเอจดรีม (2010) ปริซึม (2013) และ "วิตเนส" (2017) เพร์รีมีชื่อเสียงจากความสำเร็จบนชาร์ตเพลงจากซิงเกิล "ไอคิสด์อะเกิร์ล" จากอัลบั้ม วันออฟเดอะบอยส์ ตลอดเวลาในอาชีพของเธอ เพร์รีได้เข้าชิงรางวัลใหญ่ ๆ มากมาย
อเมริกันมิวสิกอะวอดส์
เคที เพร์รี ได้เข้าชิง 14 ครั้ง และชนะรางวัลอเมริกันมิวสิกอะวอดส์ 5 รางวัล
เอปรา (ออสเตรเลีย)
รางวัลเอปรา (ออสเตรเลีย) เป็นงานประกาศรางวัลประจำปีจัดขึ้นโดย APRA และ AMCOS เพื่อเชิดชูเกียรตินักร้องและนักแต่งเพลงประจำปี เพร์รีเคยเข้าชิงหนึ่งครั้ง
!อ้างอิง !scope="row"|2011
เจ้าหญิงเฟาเซห์ จาฮันบานี
เจ้าหญิงเฟาเซห์ จาฮันบานี (Princess Fouzieh Djahanbani) (ประสูติ พ.ศ. 2517-) เป็นพระธิดาของนายโควสลอว์ จาฮันบานี (Khosrow Jahanbani) กับเจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์
พระประวัติ
เจ้าหญิงเฟาเซห์ จาฮันบานี ประสูติในปี พ.ศ. 2517 เป็นพระธิดาของนายโควสลอว์ จาฮันบานี (Khosrow Jahanbani) ซึ่งเป็นเอกอัครราชทูตอิหร่านประจำประเทศฝรั่งเศส และเจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์ โดยเจ้าหญิงเฟาเซห์มีเชษฐา 1 องค์ คือ เคย์โควสลอว์ จาฮันบานี
อ้างอิง
1973
เปาโล ศิษย์โสภา
เปาโล ศิษย์โสภา หรือนายกีรติ นิยง เกิดเมื่อ 16 กันยายน พ.ศ. 2525 สถิติการชก 16 ครั้ง ชนะ 8 (น็อค 3) เสมอ 1 แพ้ 7
ดราก้อนเควสต์ X
ดราก้อนเควสต์ X: การตื่นของเผ่าทั้งห้า ออนไลน์ (Dragon Quest X: Awakening of the Five Tribes Online) เป็นเกมออนไลน์แบบเล่นตามบทบาท (MMORPG) โดยบริษัทสแควร์เอนิกซ์ ถือเป็นเกมภาคหลักภาคที่สิบในชุดเกมดราก้อนเควสต์ และถือเป็นเกมดราก้อนเควสต์ภาคแรกและภาคเดียวที่ทำออกมาในรูปแบบออนไลน์ วางจำหน่ายครั้งแรกบนเครื่อง Wii ในปี 2012 และต่อมาก็สามารถเล่นได้บน Wii U และ Microsoft Windows ต่อมาก็มีการทำเวอร์ชันคลาวด์สตรีมลงในAndroid, iOS และ Nintendo 3DS นอกจากนี้ยังมีแผนจะลง PlayStation 4 และ Nintendo Switch ในปี 2017
ดราก้อนเควสต์ X ดำเนินเนื้อเรื่องอยู่บนโลกที่ชื่อว่า แอสทอลเรีย (Astoltia) ในตอนแรกเราจะเป็นตัวเอกของเรื่อง ซึ่งเป็นมนุษย์ที่อาศัยอยู่ในหมู่บ้านเอทีส เขาอาศัยอยู่กับน้องสาวที่หมู่บ้านนี้ ความสงบสุขสิ้นสุดลงเมื่อจ้าวนรกเนลเงินได้โจมตีหมู่บ้าน จิตวิญญาณของตัวเอกได้ถูกส่งไปยังสุสานและเลือกสถิตย์อยู่ในหนึ่งร่างของห้าเผ่า (ออร์ค, มารแคระ, มนุษย์เงือก, เอลฟ์, คนแคระ) ในขณะที่ตัวน้องสาวถูกส่งย้อนเวลากลับไปเพื่อปกป้องหมู่บ้านจากจ้าวนรก ตัวเอกของเรื่องจะต้องออกเดินทางทั่วแอสทอลเรียเพื่อตามหาศิลาเวทย์ทั้งสิบมาผนึกจ้าวนรกอีกครั้ง
Phacoides
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
รายชื่อรางวัลที่ธงไชย แมคอินไตย์ได้รับ
รางวัลที่ได้รับของ ธงไชย แมคอินไตย์ ในวงการบันเทิงประเภทรางวัลทางด้านดนตรี ละคร ภาพยนตร์ รวมทั้งรางวัลส่งเสริมภาพลักษณ์ และรางวัลอื่นๆที่ไม่เกี่ยวข้องกับผลงาน ที่ได้รับตั้งแต่ปี พ.ศ. 2527 - ปัจจุบัน
รางวัลรวมทุกประเภท
หมายเหตุ : ไม่รวมเครื่องราชอิสริยาภรณ์ และเหรียญเชิดชูเกียรติต่างๆ
เกียรติประวัติ
เกียรติประวัติที่สำคัญ โดยสถาบันต่างๆ ทั้งภาครัฐ และภาคเอกชน มีการมอบรางวัล รวมทั้งทำการสำรวจ และจัดอันดับบุคคล ตลอดจนผลงานที่โดดเด่น และมีภาพลักษณ์ที่เป็นแบบอย่างด้านต่างๆ เพื่อเป็นขวัญและกำลังใจให้กับศิลปิน ในส่วนของธงไชยมีรายละเอียดบางส่วนดังนี้
ที่พยาบาลกองพัน
ในกองทัพบกสหรัฐและเหล่านาวิกโยธินสหรัฐ ที่พยาบาลกองพันเป็นแผนกการแพทย์ภายในกองร้อยสนับสนุนกองพัน ดังที่เป็นเช่นนั้น ที่พยาบาลกองพันเป็นสถานที่รักษาเจ้าหน้าที่ในทางการแพทย์โดยอยู่ส่วนหน้ามากที่สุด
ในยามสงบ ที่พยาบาลกองพันได้รับการนำโดยเจ้าหน้าที่ปฏิบัติการทางการแพทย์ ได้แก่ ร้อยโทในเหล่าบริการการแพทย์กองทัพบก หรือเรือโทจากเหล่าทหารแพทย์กองทัพเรือ ส่วนยามรบ นายแพทย์ชั้นสัญญาบัตรกับเหล่าทหารแพทย์กองทัพบกอาจเป็นผู้นำของหมวดและปฏิบัติการทางการแพทย์โดยตรง อย่างไรก็ตาม ในกองทัพบก เจ้าหน้าที่บริการทางการแพทย์ยังคงควบคุมการฝึกอบรม, การวางแผน และการบริหารของหมวด ในขณะที่แพทย์ผู้รับผิดชอบดูแลการรักษาพยาบาล ภารกิจหลักของที่พยาบาลกองพันคือการรวบรวมผู้ป่วยและบาดเจ็บจากกองพันและรักษาสภาพของผู้ป่วยให้คงที่
ที่พยาบาลกองพันเป็นของ และเป็นส่วนเสริมกำลังรบของหน่วยที่สนับสนุน มันอาจถูกแบ่งออกเป็นสองหน่วยทำงานได้นานถึง 24 ชั่วโมง ที่พยาบาลหลักประกอบด้วยแพทย์และสามแพทย์สนามซิกตีเอตวิสกี หรือเสนารักษ์ 8404 และที่พยาบาลส่วนหน้าประกอบด้วยผู้ช่วยแพทย์และอีกสามซิกตีเอตวิสกี้หรือเสนารักษ์ สิ่งนี้อนุญาตให้ส่วนสนับสนุนมากกว่าหนึ่งหน่วยหรือการดูแลในฐานะหน่วยหน้าเดินหรือถอนกำลัง
ตามอนุสัญญาเจนีวา สิ่งอำนวยความสะดวกทางการแพทย์ในทางทหาร, อุปกรณ์ และบุคลากร เป็นคนในกองทัพที่ไม่ร่วมทำการรบและอาจไม่ถูกโจมตีตราบใดที่ยังคงอยู่ในบทบาทที่ไม่ใช่ผู้ทำการรบ โดยบุคลากรทางการแพทย์ได้รับอนุญาตให้ใช้อาวุธเพื่อวัตถุประสงค์ในการป้องกันตนเองและผู้ป่วย
ผู้บังคับหมวดเสนารักษ์กองพันกองทัพบก
ผู้บังคับหมวดเสนารักษ์กองพันเป็นหัวหน้าเจ้าหน้าที่แพทย์ของกองพันทหารในกองทัพบกหรือนาวิกโยธิน แม้จะมีชื่อ แต่ผู้บังคับหมวดเสนารักษ์กองพันส่วนใหญ่เป็นแพทย์ปฐมภูมิ เช่น เวชศาสตร์ฉุกเฉิน, เวชศาสตร์ครอบครัว, กุมารเวชศาสตร์ หรืออายุรศาสตร์ หรือเจ้าหน้าที่ทางการแพทย์ทั่วไป และไม่ใช่ศัลยแพทย์อย่างที่เข้าใจกันโดยทั่วไปที่ทำการผ่าตัดแบบรุกล้ำ คำว่า เซอเจิน (surgeon) มาจากต้นกำเนิดในอังกฤษโดยกองทัพสหรัฐ ซึ่งทหารอังกฤษมักจะอธิบายแพทย์ประจำหน่วยแนวหน้าว่าเป็น "เซอเจิน"
ในขณะที่กรมกองทัพเรือยังคงใช้เจ้าหน้าที่การแพทย์ทั่วไป (GMO) เป็นเจ้าหน้าที่ที่พยาบาลกองพันหลายแห่ง กองทัพบกได้ดำเนินการเพื่อขจัดเจ้าหน้าที่การแพทย์ทั่วไปและเติมเต็มที่พยาบาลกองพันด้วย "แพทย์ที่ได้รับการฝึกด้านแพทย์ประจำบ้าน" โดยเจ้าหน้าที่การแพทย์ทั่วไปคือแพทย์ที่สำเร็จการศึกษาจากโรงเรียนแพทย์และ "ฝึกงาน" หนึ่งปี ซึ่งช่วยให้พวกเขาได้รับใบประกอบวิชาชีพแพทย์อิสระในสหรัฐ ทั้งนี้ เจ้าหน้าที่การแพทย์ทั่วไปมีความรู้และประสบการณ์ทางการแพทย์ที่จำกัด ศัลยแพทย์ประจำกองพันเป็นเจ้าหน้าที่พิเศษที่ให้คำปรึกษาแก่ผู้บังคับกองพันในเรื่องที่เกี่ยวข้องกับสุขภาพของกองพัน โดยมีหน้าที่หลัก ได้แก่ ความรับผิดชอบในการจัดการที่พยาบาลกองพัน (BAS), การดูแลทางการแพทย์ของผู้ช่วยแพทย์กองพัน (PA), การโทรลาป่วยของสมาชิกกองพัน และดูแลการวางแผนทางการแพทย์สำหรับการกรีฑาพล ซึ่งผู้บังคับหมวดเสนารักษ์กองพันมียศร้อยเอก (O-3), พันตรี (O-4) ในกองทัพบกสหรัฐ หรือยศเรือเอก (O-3) หรีอนาวาตรี (O-4) ในกองทัพเรือ
ในยามสงบ กองพันทหารบกจำนวนจำกัดมีแพทย์หรือผู้บังคับหมวดเสนารักษ์กองพัน ส่วนยกเว้นคือการบิน, การปฏิบัติการพิเศษ และกองพันสนับสนุนสไตรเกอร์ ซึ่งมีผู้บังคับหมวดเสนารักษ์กองพันอยู่เป็นประจำ นอกจากนี้ กองพันกลยุทธ์ของกองทัพบกสหรัฐในประเทศเกาหลีใต้ยังคงมีผู้บังคับหมวดเสนารักษ์กองพันไว้อย่างครบถ้วน เนื่องจากแพทย์มักขาดแคลนและต้องจ้างแพง กองพันส่วนใหญ่จึงมีผู้ช่วยแพทย์ที่ทำหน้าที่ "แพทย์ปฐมภูมิ" สำหรับสมาชิกของกองพัน หากกองพันเป็น "แพทย์ที่ได้รับอำนาจ" ในระหว่างการวางกำลัง จะใช้ระบบเติมเต็มมืออาชีพ (PROFIS) เพื่อดึงแพทย์ทหารออกจากโรงพยาบาลทหารไปปรับใช้ร่วมกับกองพันและทำหน้าที่ในฐานะผู้บังคับหมวดเสนารักษ์กองพัน แพทย์ประจำสถานบำบัดทางการแพทย์ (TDA/ MTF) มักจะสวมเครื่องแบบ แต่พวกเขาทำงานเหมือนกับแพทย์พลเรือนทุกประการ ซึ่งแพทย์ประจำสถานบำบัดให้ความช่วยเหลือผู้อยู่ภายใต้การอุปถัมภ์ทหาร, ผู้ป่วยประจำ และผู้เปลดกษียณ ทั้งนี้ ในยามสงบระบบเติมเต็มมืออาชีพจะอยู่เข้าที่ แต่ไม่ค่อยได้ใช้
นับตั้งแต่เริ่มปฏิบัติการเสรีภาพอิรัก และปฏิบัติการเสรีภาพยั่งยืน (ประเทศอัฟกานิสถาน) ระบบเติมเต็มมืออาชีพได้ได้รับการนำมาใช้เป็นประจำ แพทย์คือ "มืออาชีพที่เติมเต็ม" หรือดึงมาจากสถานบำบัดทางการแพทย์ในระบบการเสี่ยงโชคประเภทหนึ่งที่พิจารณาถึงจำนวนการใช้งานที่แพทย์ได้รับ, ความเชี่ยวชาญพิเศษ และระยะเวลาของการกำหนดระบบเติมเต็มมืออาชีพ เนื่องจากแพทย์ส่วนใหญ่ที่ได้รับเลือกให้เป็นผู้บังคับหมวดเสนารักษ์กองพันระบบเติมเต็มมืออาชีพอยู่ในสาขาระบบบริการปฐมภูมิ กองทัพบกจึงมีช่วงเวลาที่ยากลำบากในการรักษาหรือสรรหาแพทย์ที่มีความเชี่ยวชาญพิเศษเหล่านั้น
คู่คูเปอร์
คู่คูเปอร์ (Cooper pair) กลไกของการเกิดสภาพนำยวดยิ่งเกิดจากการดึงดูดกันของอิเล็กตรอนสองตัวภายใต้เงื่อนไขที่เหมาะสม โดยอันตรกิริยาแบบดึงดูดระหว่างอิเล็กตรอนสองตัวภายในตัวนำยวดยิ่ง อาศัยโฟนอนเป็นสื่อกลางในการจับคู่อิเล็กตรอน โดยอิเล็กตรอนที่สามารถจะจับคู่กันได้จะต้องมีโมเมนตัมและสปินตรงข้ามกัน ในฟิสิกส์สสารอัดแน่น (condensed matter physics), คู่คูเปอร์หรือคู่ BCS คือคู่ของอิเล็กตรอน (หรือเฟอร์มิออนอื่น ๆ ) ที่ถูกยึดเหนี่ยวเข้าด้วยกันที่อุณหภูมิต่ำในลักษณะที่มีความแน่นอน ผู้ที่ได้อธิบายในเรื่องนี้ไว้เป็นคนแรกในปี ค.ศ. 1956 โดยนักฟิสิกส์ชาวอเมริกันชื่อ ลีออน คูเปอร์ (Leon Cooper) คูเปอร์แสดงให้เห็นว่าการดึงดูดขนาดเล็กโดยพลการระหว่างอิเล็กตรอนในโลหะสามารถก่อให้เกิดสถานะจับคู่ของอิเล็กตรอนที่มีพลังงานต่ำกว่าระดับพลังงานแฟร์มี
สโนว์บอลลิง (การร่วมเพศ)
สโนว์บอลลิงหรือสโนว์ดรอปปิง(Snowballing - snowdropping) เป็นกิจกรรมทางเพศอย่างหนึ่งของมนุษย์ซึ่งบุคคลหนึ่งจะเอาน้ำอสุจิที่หลั่งออกมาจากอวัยวะเพศชายของคู่ร่วมนอนชายเข้าไปในปากของตน จากนั้นก็จะป้อนส่งเข้าไปในปากของคนอื่นอีกคนหรือของคู่ร่วมนอนชายที่เป็นผู้หลั่ง​น้ำอสุจิก็ได้ ซึ่งมักจะผ่านทางการจูบ
กองพลองครักษ์ที่ 3 (สาธารณรัฐประชาชนจีน)
กองพลองครักษ์ที่ 3 ถูกก่อตั้งในเดือนกุมภาพันธ์ 1949 ภายใต้ ระเบียบการจัดตำแหน่งใหม่ขององค์การและหน่วยของกองทัพ ที่ออกโดย คณะกรรมาธิการการทหารส่วนกลาง เมื่อวันที่ 1 พฤศจิกายน 1948 มีรากฐานจากกองพลที่ 16 ขบวนที่ 6 ของกองทัพสนามฮวาตง​ กองทัพปลดปล่อยประชาชน กองพลนี้มีประวัติการก่อตั้งที่สามารถย้อนหลังไปถึง หน่วยแยกที่ 2 ของกองทัพใหม่ที่สี่ ซึ่งก่อตั้งขึ้นในเดือนกุมภาพันธ์ 1940
การจัดกำลังในปัจจุบัน
ในปัจจุบันเป็นเพียง 1 ใน 2 กองพลประจำการของกองทัพบกกองทัพปลดปล่อยประชาชนที่ตั้งภายในปักกิ่ง และเป็น 1 ในกองพลจำนวนน้อยที่ยังคงการปฏิบัติการทางทหาร การจัดกำลังภายในหน่วยมีดังนี้
กองพลนี้มีกองบัญชาการถาวรตั้งในปักกิ่งและมีหน้าที่จัดตั้งการป้องกันและรักษาความปลอดภัยเมืองหลวงของประเทศ
ลาโช-เดอ-ฟง
ลาโช-เดอ-ฟง (La Chaux-de-Fonds) เป็นเมืองมรดกโลก ตั้งอยู่ในรัฐเนอชาแตล ประเทศสวิตเซอร์แลนด์ เมืองนี้เป็นเมืองใหญ่อันดับสาม (รองจากเจนีวาและโลซาน) ในภูมิภาครอม็องดีซึ่งเป็นภูมิภาคที่ใช้ภาษาฝรั่งเศสในประเทศสวิตเซอร์แลนด์ ลาโช-เดอ-ฟงมีประชากร 38,965 คน ณ สิ้นปี ค.ศ. 2016
ในปี ค.ศ. 2009 เมืองลาโช-เดอ-ฟงและเมืองเลอล็อกล์ซึ่งเป็นเมืองพี่น้อง ได้รับการขึ้นทะเบียนเป็นมรดกโลกโดยยูเนสโก ถือเป็นแหล่งมรดกโลกแห่งที่สิบในสวิตเซอร์แลนด์ เมืองทั้งสองมีการวางผังเมืองและอาคารบ้านเรือนสะท้อนถึงการทำนาฬิกาซึ่งเป็นอุตสาหกรรมของเมืองทั้งสอง เมืองลาโช-เดอ-ฟงเป็นที่ตั้งของผู้ผลิตนาฬิกาชื่อดังระดับโลกอย่างโรเล็กซ์, โอเมกา, โมวาโด เป็นต้น
มิซูโฮะ อิชิดะ
มิซุโฮะ อิชิดะ (เกิด: 22 มกราคม 1988) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซะมิสึสปริงส์
ไซมอน เฮลเบิร์ก
ไซมอน แมกซ์เวลล์ เฮลเบิร์ก (Simon Maxwell Helberg เกิด 9 ธันวาคม ค.ศ. 1980) เป็นนักแสดง นักแสดงตลก และนักดนตรีชาวอเมริกัน เป็นที่รู้จักจากบทบาท ฮาวเวิร์ด โวโลวิตซ์ จากละครซิตคอมเรื่อง เดอะบิกแบงเธียรี
ชีวิตช่วงแรก
เฮลเบิร์กเกิดในวันที่ 9 ธันวาคม ค.ศ. 1980 ในลอสแอนเจลิส เขาเป็นบุตรของนักแสดง แซนดี เฮลเบิร์ก และนักคัดเลือกนักแสดง แฮร์เรียต เฮลเบิร์ก เขานับถือศาสนายูดาห์
อาชีพการแสดง
ตั้งแต่ต้นคริสตทศวรรษ 2000 เฮลเบิร์กจัดรายการตลกร่วมกับเดเร็ก วอเทอส์ ในรายการเดเร็กแอนด์ไซมอน ในปี ค.ศ. 2007 ทั้งคู่ร่วมแสดงในเว็บซีรีส์เรื่อง เดเร็กแอนด์ไซมอน: เดอะโชว์ ซึ่งพวกเขาผลิตร่วมกับนักแสดงตลก บ็อบ โอเดนเคิร์กในเว็บไซต์ซูเปอร์ดีลักซ์ พวกเขาทำภาพยนตร์สั้นสองเรื่อง ได้แก่ "เดเร็กแอนด์ไซมอน: เดอะพิทีคาร์ด" และ "เดเร็กแอนด์ไซมอน: อะบีแอนด์อะซิกาเรตต์" หนึ่งในรายการที่เฮลเบิร์กแสดงในยุคแรก ๆ คือซีรีส์ แมดทีวี หนึ่งซีซันในปี ค.ศ. 2002
ในปี ค.ศ. 2007 เขาได้รับเลือกให้รับบทฮาวเวิร์ด โวโลวิตซ์ เป็นหนึ่งในตัวละครที่มีบทบาทเยอะที่สุดในละครชุดตลกเรื่อง เดอะบิกแบงเธียรี ออกอากาศทางช่องซีบีเอส
เขารับบทเป็นมอยสต์ในซีรีส์ ดร.ฮอร์ริเบิลส์ซิงอะลองบล็อก และมีบทบาทเล็กน้อยในตอนแรกของซิตคอมเรื่อง อันดีแคลด์ ที่ผลิตโดยจัดด์ แอพะทาว ในภาพยนตร์เรื่อง ขอโทษที… พี่ซีเครียด ออกฉายปี ค.ศ. 2009 เขารับบทเป็นแรบบี สกอตต์ กินสเลอร์ เขามีบทบาทรองในเว็บซีรีส์ เดอะกิลด์ ตอนสุดท้ายของซีซันที่สี่ รับบทเป็นหนึ่งในเกมมาสเตอร์
ในปี ค.ศ. 2016 เฮลเบิร์กแสดงร่วมกับเมอรีล สตรีป และฮิว แกรนต์ ในเรื่องฟลอเรนซ์ฟอสเตอร์เจงกินส์ กำกับโดยสตีเฟน เฟรียส์ เขารับบทเป็นนักเปียโน คอสเม แม็กมูน และได้เข้าชิงรางวัลลูกโลกทองคำสาขานักแสดงสนับสนุนยอดเยี่ยมด้วย
ชีวิตส่วนตัว
เฮลเบิร์กสมรสกับนักแสดง โจเซลีน ทาวน์ ในวันที่ 15 กรกฎาคม ค.ศ. 2007 ลุงของทาวน์เป็นนักเขียนบทละคร โรเบิร์ต ทาวน์ บุตรสาวคนแรกของพวกเขาคือ อะดีลีน เกิดวันที่ 8 พฤษภาคม ค.ศ. 2012 บุตรชายชื่อ วิลเดอร์ ทาวน์ เฮลเบิร์ก เกิดวันที่ 23 เมษายน ค.ศ. 2014
ในวันที่ 12 พฤษภาคม ค.ศ. 2016 เฮลเบิร์กเผยในรายการเดอะเลตเลตโชว์วิดเจมส์คอร์เดนว่า เขาเป็นนักกีฬาคาราเต้สายดำ
รายชื่อวัดในจังหวัดนราธิวาส
รายชื่อวัดในจังหวัดนราธิวาส
Cardiolucina
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
โป่งขาม ช.สมพงษ์
โป่งขาม ช.สมพงษ์ สถิติการชก 14 ครั้ง ชนะ 7 (น็อค 3) แพ้ 7
เพลงสรรเสริญสาธารณรัฐอิงกูเชเตีย
เพลงสรรเสริญสาธารณรัฐอิงกูเชเตีย (ГIалгIайчен гимн, Ġalġayçen gimn; Гимн Ингушетии, Gimn Ingušetii) เป็นหนึ่งในสัญลักษณ์ประจำชาติของสาธารณรัฐอิงกูเชเตียซึ่งเป็นสาธารณรัฐในสหพันธ์รัฐรัสเซียพร้อมด้วยธงและตราแผ่นดิน เพลงชาติของสาธารณะรัฐสาธารณรัฐอิงกูเชเตียแต่งและเขียนโดยกวีชาวอิงกุช รามซาน ซูรอฟ ในปี พ.ศ 2536 เพลงนี้มีการนำมาใช้ครั้งแรกในวันที่ 27 สิงหาคม พ.ศ 2536 และใช้อย่างเป็นทางการในวันที่ 7 ธันวาคม พ.ศ 2553
เจมส์ มักเคลน
เจมส์ โจเซฟ มักเคลน (James Joseph McClean, เกิดเมื่อวันที่ 22 เมษายน ค.ศ. 1989) เป็นนักฟุตบอลชาวไอริช ตำแหน่งกองกลาง (ปีก) ปัจจุบันเล่นให้กับวีแกน แอทเลติกในอีเอฟแอลแชมเปียนชิป และฟุตบอลทีมชาติสาธารณรัฐไอร์แลนด์
ชุมเห็ดเทศ
ชุมเห็ดเทศ เป็นพรรณไม้พุ่มขนาดกลาง ลำต้นมีความสูง 2-3 เมตร ก้านใบนั้นยาว ในก้านหนึ่งนั้นจะมีใบแตกออกเป็น 2 ทาง มีลักษณะคล้ายใบมะยม แต่จะโตและยาวกว่าประมาณ 10-12 ซม. และกว้างประมาณ 3-6 ซม.
ใบเป็นใบประกอบขนนก มีความยาวประมาณ 30-60 ซม. ใบย่อยจะเรียงกันเป็นคู่ ๆ 8-20 คู่ ลักษณะใบย่อยนั้นจะรูปขอบขนานแกมรูปรี โคนใบจะมน ตรงปลายใบของมันมนหรือเว้าเล็กน้อย ฐานใบนั้นจะมน และไม่เท่ากันทั้ง 2 ข้าง ขอบใบเรียบเป็นสีแดง ใบจะมีความกว้างประมาณ 5-7 ซม. และยาวประมาณ 5-15 ซม. ก้านใบย่อยสั้นมาก
ดอกจะออกเป็นช่อใหญ่ ตามง่ามใบใกล้ปลายกิ่ง มีความยาวประมาณ 20-50 ซม. ดอกจะเป็นสีเหลือง ดอกตูมนั้นคล้ายดอกข่า และเมื่อดอกบานจะเป็นสีเหลืองเข้ม กลีบรองกลีบดอกจะมีอยู่ 5 กลีบ เป็นรูปขอบขนาน สีเขียวตรงปลายของมันจะแหลม ส่วนก้านดอกนั้นจะสั้นและมีลายเส้นเห็นได้ชัด
เกสรตัวผู้จะมีอยู่ประมาณ 9-10 อัน แต่มีความยาวไม่เท่ากันอับเรณูเมื่อแก่จะมีรูเปิดที่ยอด ส่วนเกสรตัวเมียนั้นมีอยู่1อันผิวเกลี้ยง
ผลนั้นจะออกฝัก แต่ไม่มีขน ฝักเป็นรูปบรรทัด หนา มีความกว้างประมาณ 1.5-2 ซม. และยาวประมาณ 10-15 ซม. จะมีปีกอยู่ 4 ปีก มีความกว้างประมาณ 5-8 มม. และยาวประมาณ 7-10 มม.ผิวนอกนั้น จะขรุขระเป็นสีดำ
ขยายพันธุ์โดยการเพาะเมล็ด
มาร์ธาแอนด์เดอะแวนเดลลาส
มาร์ธาแอนด์เดอะแวนเดลลาส (Martha and the Vandellas) (เป็นที่รู้จักในชื่อ Martha Reeves and the Vandellas ในช่วงปี 1967-1972) เป็ลกลุ่มศิลปินเกิร์ลกรุปที่ประสบความสำเร็จมากที่สุดกลุ่มหนึ่งของโมทาวน์ ในช่วงปี 1963-1967 แตกต่างจากวงอื่นของโมทาวน์อย่าง เดอะซูพรีมส์และเดอะมาร์เวลเลตส์ ที่มาร์ธาแอนด์เดอะแวนเดลลาสจะเป็นเพลงที่หนักกว่า เป็นเพลงแนวอาร์แอนด์บีอย่างเช่นเพลง "(Love Is Like a) Heat Wave," "Nowhere to Run," "Jimmy Mack" และเพลงลายเซ็นของวงอย่าง "Dancing in the Street"
ในช่วง 9 ปี ทีมีเพลงบนอันดับเพลงจากปี 1963-1972 มาร์ธาแอนด์เดอะแวนเดลลาสมีเพลงฮิต 26 เพลงและบันทึกเสียงในแนวดู-ว็อป อาร์แอนด์บี ป็อป บลูส์ ร็อกแอนด์โรล มีเพลง 10 เพลงติดท็อป 10 บนชาร์ตบิลบอร์ดอาร์แอนด์บีซิงเกิ้ลส์ รวมถึง 2 เพลงอันดับ 1 และมี 12 เพลงที่ติดชาร์ตท็อป 40 บนบิลบอร์ดฮอต 100 รวมถึงมี 6 เพลงที่ติดท็อป 10 เช่น "Dancing in the Street," "Heat Wave," "Nowhere to Run" และ "Jimmy Mack."
ในปี 2004 นิตยสารโรลลิงสโตนจัดอันดับมาร์ธาแอนด์เดอะแวนเดลลาส ที่อันดับ 96 ในหัวข้อ 100 ศิลปินที่ยอดเยี่ยมที่สุดตลอดกาล
Neoteredo
Neoteredo เป็นสกุลของชั้นไบวาลเวียที่อยู่ในวงศ์ Teredinidae
สกุลนี้พบในอเมริกาใต้
สปีชีส์ในสกุลนี้ ได้แก่:
ปาราชิก
ปาราชิก คือประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติปาราชิก
คำศัพท์ว่า ปาราชิกนั้น แปลว่า ยังผู้ต้องพ่าย หมายถึง ผู้ต้องพ่ายแพ้ในตัวเองที่ไม่สามารถปฏิบัติในพระธรรมวินัยที่พระพุทธเจ้าทรงประทานไว้ให้ได้
ปาราชิก มี 4 ข้อ อยู่ใน ศีล 227 ได้แก่
อาบัติปาราชิกทั้ง 4 นี้เป็นอาบัติหนักที่เรียกว่า อเตกิจฉา คือแก้ไขไม่ได้เลย
โทษของอาบัติปาราชิก
พระภิกษุต้องอาบัติปาราชิกสี่ข้อใดข้อหนึ่ง แม้จะไม่กล่าวลาสิกขาบท ก็ถือว่าขาดจากความเป็นพระภิกษุทันที เมื่อความผิดสำเร็จ เมื่อขาดจากความเป็นพระแล้ว ก็ถือว่าไม่ใช่พระภิกษุอีกต่อไป ไม่สามารถอยู่ร่วมกับภิกษุอื่นหรือคณะหมู่สงฆ์ได้เลย ต้องลาสิกขาบทออกจากเป็นพระภิกษุทันที มิฉะนั้นจะกลายเป็นพวกอลัชชี (แปลว่า ผู้ไม่ละอาย ) นอกจากนั้นจะไม่สามารถกลับเข้ามาบวชใหม่ได้เลยตลอดชีวิต แม้จะบวชเข้ามาได้ก็ไม่ใช่พระภิกษุที่ถูกต้องตามพระธรรมวินัย
อกรณียกิจ 4
นอกจากอาบัติปาราชิกทั้ง 4 ที่มีอยุ่ในพระวินัยนี้แล้ว ยังมีคำสอนต้องห้ามสำหรับพระภิกษุที่เหมือนกับอาบัติปาราชิกซึ่งก็คือ อกรณียกิจ 4 คิอกิจที่สมณะไม่ควรทำซึ่งอยู่ในส่วนของคำสอนอนุศาสน์ 8 ประการ่ ภิกษุผู้เป็นอุปัชฌาย์จะต้องมีหน้าที่บอกอกรณียกิจ 4 ประการแก่กุลบุตรผุ้ที่กำลังจะเข้ามาบวชเป็นพระภิกษุใหม่ทันที เพราะมันล่อแหลมทำให้ต้องอาบัติง่ายๆจนขาดจากความเป็นพระภิกษุทันที และนอกจากนี้ยังเป็นสิ่งที่คอยระลึกเตือนใจภิกษุเก่าผู้บวชมาก่อนว่าสิ่งนั้นทั้งสี่ข้อไม่ควรทำ
สำราญศักดิ์ สิงห์มนัสศักดิ์
สำราญศักดิ์ สิงห์มนัสศักดิ์ หรือนายโอภาส เนียมเปรม เป็นชาวจังหวัดเพชรบูรณ์  เกิดเมื่อ 24 พฤศจิกายน พ.ศ. 2526 สถิติการชก 55 ครั้ง ชนะ 34(น็อค 26)เสมอ 1 แพ้ 20
อ้างอิง
หมวดหมู่ :นักมวยสากลชาวไทยรุ่นมินิมัมเวท หมวดหมู่ :นักมวยสากลชาวไทยรุ่นไลท์ฟลายเวท
เดอะ ร็อก ยึดนรกป้อมมหากาฬ
เดอะ ร็อก ยึดนรกป้อมมหากาฬ (The Rock) เป็นภาพยนตร์แอ็กชันจากสหรัฐ นำแสดงโดยนิโคลัส เคจ, ฌอน คอนเนอรี (อดีตนักแสดงจากภาพยนตร์ชุดเจมส์ บอนด์) และเอ็ด แฮร์ริส ผลงานกำกับภาพยนตร์โดยไมเคิล เบย์
เรื่องย่อ
นายทหารชาวสหรัฐคนหนึ่งซึ่งมีชื่อว่า นายพลจัตวา ฟรานซิส เอ็กซ์ ซามูเอล ได้รวบรวมพรรคพวกเรียกร้องสิทธิผลประโยชน์ทางการทหาร แต่มาขัดแย้งกับทางการเนื่องจากต่างฝ่ายต่างเข้าใจผิด ต่อมา ดร.สแตนเลย์ กู๊ดสปีด ซึ่งเป็นตัวเอกผู้ชำนาญการด้านเคมี ที่ไม่มีความชำนาญด้านการใช้อาวุธตลอดจนไร้ทักษะการต่อสู้ได้รับเชิญให้ไปที่เกาะอัลคาทราซ กระทั่งมาพบกับอดีตสายลับชาวอังกฤษ ซึ่งมีชื่อว่า ร้อยเอกจอห์น แพททริก เมสัน (โดยอ้างตนว่าเรียนวิชาการต่อสู้มาจากสายลับ 007) ก่อนที่ทั้งคู่จะร่วมกันทำศึกต่อไป
บ็อกซ์ออฟฟิศ
จากการผลิตด้วยงบประมาณ 75 ล้านดอลลาร์ เดอะ ร็อก ยึดนรกป้อมมหากาฬ ทำรายได้รวม 134 ล้านดอลลาร์ในสหรัฐและแคนาดา ตลอดจนอีก 201 ล้านดอลลาร์ในที่อื่น รวมเป็น 335 ล้านดอลลาร์ทั่วโลก ซึ่งเป็นภาพยนตร์ทำรายได้สูงสุดอันดับเจ็ดในบ็อกซ์ออฟฟิศของสหรัฐในปี ค.ศ. 1996 และภาพยนตร์ที่ทำรายได้สูงสุดเป็นอันดับสี่ของโลกในปีนั้น
จังหวัดด่งท้าป
ด่งท้าป (Đồng Tháp) เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ ติดกับจังหวัดไพรแวงของประเทศกัมพูชาทางทิศเหนือ ติดกับจังหวัดหวิญล็องและเขตเทศบาลนครเกิ่นเทอทางทิศใต้ ติดกับจังหวัดอานซางทางทิศตะวันตก และติดกับจังหวัดล็องอานและจังหวัดเตี่ยนซางทางทิศตะวันออก มีรถเดินทางตรงจากนครโฮจิมินห์มายังที่ด่งท้าป
เอนไฮเพน
เอนไฮเพน (Enhypen; ; エンハイプン; Enhaipun; มักเขียน ENHYPEN) เป็นบอยแบนด์เกาหลีใต้ ก่อตั้งโดย Belift Lab ซึ่งเป็นบริษัทร่วมทุนระหว่าง ซีเจ อีเอ็นเอ็ม และ ไฮบ์คอร์ปอเรชัน ก่อตั้งขึ้นจากการแข่งขันรายการ I-Land ในปี 2020 ประกอบด้วยสมาชิกจำนวนเจ็ดคนคือ จองวอน, ฮีซึง, เจย์, เจค, ซองฮุน, ซอนอู และนิกิ เปิดตัวเมื่อวันที่ 30 พฤศจิกายน 2020 พร้อมกับอีพี (EP) Border: Day One
ชื่อ
ชื่อของวงเอนไฮเพนได้รับการแนะนำผ่านการถ่ายทอดสดตอนสุดท้ายของ I-Land ตามรากศัพท์เอนไฮเพนได้ชื่อมาจากสัญลักษณ์ยัติภังค์ (-) ที่สร้างความหมายใหม่ ๆ รวมถึง "การเชื่อมต่อ, การค้นพบ และการเติบโต" (Connection, Discovery, & Growth) คล้ายกับการที่ยัติภังค์เชื่อมต่อคำต่าง ๆ เพื่อค้นหาความหมายใหม่ ๆ เอนไฮเพนมีเป้าหมาย "เพื่อเชื่อมต่อ, ค้นพบ และเติบโตไปด้วยกันเพื่อสร้างสิ่งใหม่ ๆ"
Pharaonella
Pharaonella เป็นสกุลของชั้นไบวาลเวียที่อยู่ในวงศ์ Tellinidae
สกุลนี้พบในซีกโลกใต้
สปีชีส์ในสกุลนี้ ได้แก่:
ประเทศฟิลิปปินส์ในซีเกมส์ 2021
ประเทศฟิลิปปินส์ เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติฟิลิปปินส์เป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 656 คนใน 38 ชนิดกีฬา
จำนวนเหรียญแยกตามวัน
{| class="wikitable" style="font-size:90%; text-align:center;" !colspan=6|เหรียญรางวัลแยกตามวัน ! width=30 |ลำดับวัน ! width=90 |วันที่ ! width=30 style="background:#F7F6A8;" | ! width=30 style="background:#DCE5E5;" | ! width=30 style="background:#FFDAB9;" | ! width=30 |รวม !colspan="2"|รวม || 36 || 41 || 60 || 137
กรีฑา
ผลการแข่งขันดังนี้:
อัตราหัวใจเต้น
อัตราหัวใจเต้น (Heart rate) หมายถึงความเร็วของการบีบตัวของหัวใจในช่วงระยะเวลาหนึ่งๆ โดยทั่วไปนิยมใช้หน่วย "ครั้งต่อนาที" อัตราหัวใจเต้นสามารถเปลี่ยนแปลงได้ขึ้นกับสรีรวิทยาของร่างกาย เช่นความต้องการออกซิเจนและการขับคาร์บอนไดออกไซด์ของร่างกาย สิ่งที่มีผลกับอัตราหัวใจเต้นได้แก่กิจกรรมของร่างกาย เช่น การออกกำลังกาย การนอนหลับ ความเจ็บป่วย การย่อยอาหาร และยาบางชนิด ถ้าหัวใจเต้นไม่สม่ำเสมอเรียกว่าภาวะหัวใจเสียจังหวะ (arrhythmia) ความผิดปกติของการเต้นหัวใจในบางครั้งอาจเป็นแสดงถึงการเป็นโรคแต่ก็ไม่เสมอไป
การกระตุ้นหัวนม
การกระตุ้นหัวนมหรือกระตุ้นหน้าอก เป็นการกระตุ้นที่หน้าอก การกระตุ้นนั้นอาจจะเกิดขึ้นได้จากการเลี้ยงลูกด้วยนม กิจกรรมทางเพศ หรือการตอบสนองทางอ้อมที่ไม่ใช่ทางเพศ เป็นส่วนหนึ่งของกิจกรรมทางเพศ การกระทำที่อาจจะดำเนินการต่อเมื่อหรือโดยบุคคลที่มีสถานะเพศหรือรสนิยมทางเพศใดๆก็ได้ มันอาจจะเกิดขึ้นด้วยการใช้นิ้วมือ หรือทางปาก เช่น การดูดหรือเลีย เช่นเดียวกับการใช้วัตถุอื่นๆ การกระตุ้นที่หัวนมอาจจะสร้างเร้าอารมณ์ทางเพศและหัวนมที่ตั้งชันสามารถบ่งบอกถึงความเร้าอารมณ์ทางเพศของแต่ละบุคคล หญิงและชายที่อยู่ในวัยผู้ใหญ่ได้บอกเล่าว่าการกระตุ้นที่หัวนมอาจจะต้องใช้เพื่อเป็นการเริ่มต้นและเพิ่มอารมณ์ทางเพศมากขึ้น และผู้หญิงไม่กี่คนได้บอกเล่าว่าได้ลิ้มลองถึงความเสียวสุดยอดทางเพศจากการกระตุ้นหัวนม
ซอสทาร์ทาร์
ซอสทาร์ทาร์ (tartar sauce; ในสหราชอาณาจักร, นิวซีแลนด์และออสเตรเลีย สะกด tartare sauce) เป็นซอสที่มีส่วนผสมหลักคือ มายองเนส รสหวานมันเปรี้ยว ใช้ทานคู่กับอาหารทะเล
ซอสทาร์ทาร์ปรากฏอยู่ในหนังสือทำอาหารมาตั้งแต่ศตวรรษที่ 19 โดยมาจากภาษาฝรั่งเศส คือ sauce tartare สันนิษฐานว่ามาจากนามของชาวตาตาร์ ชนเผ่าเร่ร่อนในเอเชียกลาง สูตรของซอสชนิดนี้มีหลากหลาย นอกจากมายองเนส (หรือผสมไข่แดง มัสตาร์ด น้ำส้มสายชูและน้ำมันพืช เข้าด้วยกัน) ยังมีส่วนผสมอื่น ๆ เช่น หัวหอม พริกไทยดำ, พาร์สลีย์ และผักดอง ซอสทาร์ทาร์นิยมทานร่วมกับอาหารทะเล โดยเฉพาะกับเนื้อปลา
มูนไชน์
มูนไชน์ (moonshine) เป็นชื่อทั่วไปสำหรับเรียกเหล้ากลั่นที่ต้มกินอย่างผิดกฎหมาย โดยที่มาของชื่อมูนไชน์ มาจากการต้มเหล้าในบริเวณกลางแจ้งใต้แสงจันทร์ มูนไชน์นิยมกันในสหรัฐอเมริกา โดยเฉพาะในทางตอนใต้ของประเทศ
มูนไชน์มักจะถูกกลั่นมาจากสติลที่ไม่ได้จดทะเบียนตามกฎหมาย โดยการนำยีสต์ หรืออาหารที่มีน้ำตาลเป็นส่วนประกอบมาผลิตเอทานอล โดยหลังจากนั้นนำเอทานอลที่ได้ไปกลั่นต่อในสติล รสชาติและความเข้มข้นของแอลกอฮอล์ในมูนไชน์มักจะมีค่าสูงกว่าเครื่องดื่มแอลกอฮอล์ทั่วไป
สติลที่ใช้ในการกลั่นมูนไชน์มักจะมีขนาดเล็ก (เผื่อหลีกเลี่ยงกฎหมาย) และมักจะถูกสร้างโดยผู้ผลิตมูนไชน์เอง โดยในปัจจุบันสติลและวิธีการผลิตมูนไชน์ได้เริ่มมีการเผยแพร่ในอินเทอร์เน็ต
ศาสดา
ศาสดา คือผู้ก่อตั้งศาสนา หรือผู้คิดค้น ริเริ่มในการนำคำสอนไปเผยแผ่ เช่น พระพุทธศาสนามีพระพุทธเจ้าเป็นศาสดา ศาสนายูดาห์มีโมเสสเป็นศาสดา เป็นต้น
ที่ปรึกษาความมั่นคงแห่งชาติ (สหรัฐ)
ผู้ช่วยประธานาธิบดีฝ่ายกิจการความมั่นคงแห่งชาติ (Assistant to the President for National Security Affairs, ย่อ APNSA) หรือ ที่ปรึกษาความมั่นคงแห่งชาติ (National Security Advisor, ย่อ NSA) ซึ่งทำหน้าที่เป็นหัวหน้าที่ปรึกษาของประธานาธิบดีสหรัฐฯในเรื่องความมั่นคงแห่งชาติ ที่ปรึกษาความมั่นคงแห่งชาติได้รับการแต่งตั้งจากประธานาธิบดีและไม่จำเป็นต้องได้รับการยืนยันจากวุฒิสภา แต่การแต่งตั้งนายพลสามหรือสี่ดาวให้ดำรงตำแหน่งต้องมีลงมติจากวุฒิสภาสหรัฐฯ
ที่ปรึกษาความมั่นคงแห่งชาติ มีส่วนร่วมในการประชุมของสภาความมั่นคงแห่งชาติสหรัฐ (NSC) และมักจะเป็นประธานการประชุมของคณะกรรมการหลักของสภาความมั่นคงแห่งชาติร่วมกับ รัฐมนตรีว่าการกระทรวงการต่างประเทศสหรัฐ และ รัฐมนตรีว่าการกระทรวงกลาโหมสหรัฐ (การประชุมที่ประธานาธิบดีสหรัฐไม่ได้เข้าร่วม) ที่ปรึกษาด้านความมั่นคงแห่งชาติได้รับการสนับสนุนจากเจ้าหน้าที่ของสภาความมั่นคงแห่งชาติ ซึ่งเป็นผู้จัดทำรายงานการวิจัยและการบรรยายให้กับที่ปรึกษาความมั่นคงแห่งชาติเพื่อทบทวนและนำเสนอต่อสภาความมั่นคงแห่งชาติหรือต่อประธานาธิบดีโดยตรง
บทบาทและหน้าที่
อิทธิพลและบทบาทของที่ปรึกษาความมั่นคงแห่งชาติ แตกต่างกันไปตั้งแต่การบริหารงานจนถึงคุณสมบัติของบุคคลที่ได้รับการแต่งตั้งให้ดำรงตำแหน่ง แต่ยังอยู่ในรูปแบบและปรัชญาการบริหารของประธานาธิบดีที่ดำรงตำแหน่งอยู่ด้วย ที่ปรึกษาด้านความมั่นคงแห่งชาติทำหน้าที่เป็นนายหน้าที่ซื่อสัตย์ในการเลือกนโยบายสำหรับประธานาธิบดีในด้านของความมั่นคงของชาติ แทนที่จะเป็นผู้สนับสนุนนโยบายของตนเอง
อย่างไรก็ตาม ที่ปรึกษาความมั่นคงแห่งชาติเป็นตำแหน่งเจ้าหน้าที่ในสำนักบริหารของประธานาธิบดีและไม่มีอำนาจทางสายบังคับบัญชาหรืองบประมาณเหนือกระทรวงการต่างประเทศสหรัฐ หรือกระทรวงกลาโหมสหรัฐ ซึ่งแตกต่างจากตำแหน่งรัฐมนตรีต่างประเทศ และ รัฐมนตรีว่าการกระทรวงกลาโหมซึ่ง วุฒิสภาสหรัฐ ได้ลงมติยินยอมและเห็นชอบให้มีอำนาจตามกฎหมายในหน่วยงานของตน แต่ที่ปรึกษาด้านความมั่นคงแห่งชาติสามารถให้คำแนะนำด้านสถานการณ์รายวัน (เนื่องจากความใกล้ชิดกับประธานาธิบดี) ต่อประธานาธิบดีโดยไม่ขึ้นกับผลประโยชน์ของหน่วยงานใดหรือบุคคลใด
ผู้ดำรงตำแหน่ง จอห์น อาร์ โบลตัน อดีตเอกอัครราชทูตสหรัฐประจำสหประชาชาติ ในสมัยของประธานาธิบดีจอร์จ ดับเบิลยู. บุช ตามการแต่งตั้งของประธานาธิบดี ดอนัลด์ ทรัมป์ สืบต่อจาก พลโท เอช อาร์ แม็คมาสเทอร์
ตั้งแต่วันที่ 09 เมษายน 2561 ซึ่งดำรงตำแหน่งคนที่ 27 และ คนปัจจุบัน
ประวัติ
สภาความมั่นคงแห่งชาติ ถูกสร้างขึ้นเมื่อเริ่มต้นสงครามเย็นภายใต้รัฐบัญญัติความมั่นคงแห่งชาติ พ. ศ. 2490 เพื่อประสานงานด้านงานกลาโหม,การต่างประเทศ,นโยบายเศรษฐกิจระหว่างประเทศและหน่วยสืบราชการลับ นี่เป็นส่วนหนึ่งของการปฏิรูปครั้งใหญ่ของกระทรวงกลาโหมสหรัฐและสำนักข่าวกรองกลาง ตัวรัฐบัญญัติไม่ได้สร้างตำแหน่งที่ปรึกษาความมั่นคงแห่งชาติโดยตัวของมันเอง แต่มันก็สร้างตำแหน่งเลขานุการบริหารเพื่อดูแลและรับผิดชอบเจ้าหน้าที่ขึ้นมา ในปี พ. ศ. 2492 สภาความมั่นคงแห่งชาติได้เข้าเป็นส่วนหนึ่งของสำนักงานบริหารของประธานาธิบดี
โรเบิร์ต คัทเลอร์ ดำรงตำแหน่งที่ปรึกษาความมั่นคงแห่งชาติเป็นคนแรกในปี พ. ศ. 2496 ระบบดังกล่าวยังคงไม่เปลี่ยนแปลงไปนับตั้งแต่นั้นมา โดยเฉพาะอย่างยิ่งตั้งแต่ประธานาธิบดี จอห์น เอฟ. เคนเนดี ที่ปรึกษาด้านความมั่นคงแห่งชาติและเจ้าหน้าที่ที่เข้มแข็งแต่มีความสำคัญน้อยลง ความต่อเนื่องเหล่านี้ยังคงมีอยู่แม้จะมีแนวโน้มที่ประธานาธิบดีคนใหม่จะแต่งตั้งที่ปรึกษาความมั่นคงแห่งชาติและเจ้าหน้าที่อาวุโสของสภาความมั่นคงแห่งชาติใหม่ก็ตามที
ที่ปรึกษาด้านความมั่นคงแห่งชาติของประธานาธิบดี ริชาร์ด นิกสัน ,เฮนรี คิสซินเจอร์ ได้ให้ความสำคัญกับบทบาทการควบคุมการไหลเวียนของข้อมูลให้กับประธานาธิบดี และประชุมเขาหลายครั้งต่อวัน คิสซิงเจอร์ยังทำหน้าที่เป็นที่ปรึกษาความมั่นคงแห่งชาติและรัฐมนตรีต่างประเทศสหรัฐ ในเวลาเดียวกันนับจากวันที่ 22 กันยายน พ.ศ. 2516 จนถึงวันที่ 3 พฤศจิกายน 2518
กลุ่มชนละติน
กลุ่มชนละติน (Latin peoples) หรือ กลุ่มชนโรมานซ์ (Romance peoples) เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนใต้ของยุโรปที่พูดภาษากลุ่มโรมานซ์ในตระกูลภาษาอินโด-ยูโรเปียน ซึ่งประกอบด้วยชาวฝรั่งเศส, ชาวอิตาลี, ชาวโรมาเนีย, ชาวสเปน, ชาวโปรตุเกส, ชาวอันดอร์รา, ชาวมอลโดวา, ชาววัลลูน, ชาวโรแมนซ์, ชาวกานาเรียส, ชาวกาลิเซีย และชาวกาตาลา
เดล ฟราย
เดล โจนาทาน ฟราย (Dael Jonathan Fry) เป็นนักฟุตบอลชาวอังกฤษ ผู้เล่นในตำแหน่งเซ็นเตอร์แบ็กให้กับมิดเดิลส์เบรอในอีเอฟแอลแชมเปียนชิป เขาเคยลงเล่นให้กับทีมชาติอังกฤษรุ่นอายุไม่เกิน 17, 18, 19, 20 และ 21 ปี อีกทั้งยังเคยพาทีมชาติชนะเลิศ ฟุตบอลชิงแชมป์แห่งชาติยุโรปรุ่นอายุไม่เกิน 17 ปีใน ค.ศ. 2014, ฟุตบอลโลกเยาวชนอายุไม่เกิน 20 ปีใน ค.ศ. 2017 และตูลูนรุ่นอายุไม่เกิน 21 ปีใน ค.ศ. 2018 ทำให้เขามีชื่อติดทีมยอดเยี่ยมของตูลูน 2018
เกียรติประวัติ
มิดเดิลส์เบรอ
อังกฤษ อายุไม่เกิน 17 ปี
อังกฤษ อายุไม่เกิน 20 ปี
อังกฤษ อายุไม่เกิน 21 ปี
ตำบลน้ำใส
ตำบลน้ำใส เป็นตำบลแห่งหนึ่งในอำเภอจตุรพักตรพิมาน จังหวัดร้อยเอ็ด ตั้งอยู่ทางทิศตะวันออกเฉียงเหนือของอำเภอจตุรพักตรพิมาน
เดล ฟราย
เกียรติประวัติ
รางวัลส่วนตัว
ตำบลน้ำใส
ภูมิศาสตร์
ตำบลน้ำใสตั้งอยู่ทิศตะวันออกเฉียงเหนือของอำเภอจตุรพักตรพิมาน ห่างจากที่ว่าการอำเภอประมาณ 13 กิโลเมตร เป็นตำบลที่มีการคมนาคมสะดวกพอสมควร มีถนนติดต่อกับตำบลอื่นทุกตำบล โดยถนนสายหลักเป็นถนนลาดยาง สามารถขนส่งสินค้าเข้าตัวเมืองได้อย่างสะดวก
ภูมิอากาศ
อากาศโดยส่วนใหญ่ของตำบลน้ำใสร้อนและแห้งแล้ง เนื่องจากมีแหล่งป่าไม้จำนวนน้อย
หมู่บ้าน
ตำบลน้ำใสแบ่งออกเป็น 10 หมู่ 7 หมู่บ้าน ดังนี้
ประวัติ
ตำบลน้ำใสอำเภอจตุรพักตรพิมานจังหวัดร้อยเอ็ด เดิมมีพ่อขุนศรีกับพวกรวม 12 ครอบครัว มีกลุ่มคนแตกศึกมาพักที่นี้ครั้งสมัยพระวอ พระตา หยุดพักที่ข้างลำห้วยเพราะเห็นว่าน้ำในห้วยใสสะอาดอีกทั้งมีปลามากมาย น้ำในห้วยสามารถนำมากดื่มได้ ห้วยกุดน้ำใสเป็นแหล่งอาหารที่อุดมสมบูรณ์จึงตั้งบ้านเรือนที่บริเวณนั้นต่อมาเผ่าต่าง ๆ ก็อพยพตามมาอยู่ที่แห่งนี้ เช่น ชนเผ่าข่า ขอม จีน เขมร และลาว ทำนาเป็นอาชีพหลัก ปลูกผักบ้าง จึงก่อตั้งหมู่บ้านใน พ.ศ. 1828 ตั้งชื่อหมู่บ้านว่า บ้านกุดน้ำใส มีพ่อขุนศรีเป็นหัวหน้าหมู่บ้าน หลังตั้งหมู่บ้านเสร็จ ชาวบ้านคิดว่ายังขาดที่พึ่งทางจิตใจจึงก่อตั้งวัดขึ้นชื่อ วัดป่าน้ำใส มีพระครูลูกแก้วประจำวัดต่อมาพระครูลูกแก้วมรณภาพวัดก็กลายเป็นวัดร้างพ.ศ. 2501ได้ยกฐานะเป็นวัดอีกครั้งและในปีพ.ศ. 2504 มีพระง่อง จนตสีโล เป็นเจ้าอาวาส จึงเรียกชื่อวัดเป็น วัดบ้านน้ำใส ตั้งแต่นั้นมาคนเพิ่มมากขึ้นหมู่บ้านจึงแยกออกเป็น 2 หมู่ ก่อนนี้บ้านน้ำใสเป็นส่วนหนึ่งของตำบลดงแดง ต่อมาแยกออกเป็นตำบลน้ำใส
ฟีฟ่าคอนเฟเดอเรชันส์คัพ 2009
ฟีฟ่าคอนเฟเดอเรชันส์คัพ 2009 (2009 FIFA Confederations Cup) เป็นการแข่งขันฟุตบอลระดับนานาชาติคอนเฟเดอเรชันส์คัพ ครั้งที่ 8 โดยการแข่งขันจะจัดขึ้นระหว่างวันที่ 14 มิถุนายน – 28 มิถุนายน 2009 ที่ แอฟริกาใต้ ก่อนที่จะมีการแข่งขันฟุตบอลโลก 2010 ในปีถัดไป
กลุ่ม เอ
-
กลุ่ม บี
-
นานะ อิวาซากะ
นานะ อิวาซากะ (岩坂名奈 Iwasaka Nana, เกิด 3 กรกฎาคม 1990) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซามิตสึสปริงส์
เล ขา เฟียว
พลโทอาวุโส เล ขา เฟียว (Lê Khả Phiêu; 27 ธันวาคม พ.ศ. 2474 – 7 สิงหาคม พ.ศ. 2563) เป็นนักการเมืองชาวเวียดนามซึ่งดำรงตำแหน่งเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2540 ถึงเดือนเมษายน พ.ศ. 2544 Le Kha Phieu รับราชการในกองทัพประชาชนเวียดนามในช่วงสงครามอินโดจีนครั้งที่ 1 และ 2 เข้าร่วมในสงครามกัมพูชาและเป็นหัวหน้าแผนกการเมืองทั่วไปของกองทัพประชาชนเวียดนาม
ถึงแก่อสัญกรรม
เลขาเฟียวถึงแก่อสัญกรรมด้วยวัย 89 ปีเมื่อเวลา 02:52 น. ของวันที่ 7 สิงหาคม พ.ศ. 2563 ในฮานอยหลังจากป่วยมาระยะหนึ่ง
เพื่อเป็นเกียรติแก่สหายเลขาเฟียว คณะกรรมการกลางพรรคคอมมิวนิสต์เวียดนาม, สมัชชาแห่งชาติสาธารณรัฐสังคมนิยมเวียดนาม, ประธานาธิบดีแห่งสาธารณรัฐสังคมนิยมเวียดนาม, รัฐบาลสาธารณรัฐสังคมนิยมเวียดนาม, และคณะกรรมการกลางปิตุภูมิเวียดนาม ได้เห็นพ้องอนุมัติจัดพิธีศพของสหายเลขาเฟียวเป็นพิธีศพระดับชาติ โดยพิธีศพจัดขึ้นที่ National Funeral House กรุงฮานอย พิธีคาราวะศพเริ่มตั้งแต่เวลา 20:00 น. ของวันที่ 14 สิงหาคม 2020 ถึง 12:00 น. ของวันที่ 15 สิงหาคม 2020 และให้มีกำหนดการระยะเวลาไว้ทุกข์ 2 วัน ทั่วประเทศสำหรับการถึงแก่อสัญกรรมของเขาระหว่างวันที่ 14 ถึง 15 สิงหาคม พ.ศ. 2563 โดยร่างของเขาถูกฝังไว้ที่สุสานมายดัชในฮานอย
เจ้าหญิงมาเรียแห่งโรมาเนีย (1870-1874)
เจ้าหญิงมาเรียแห่งโรมาเนีย (1870-1874) (Princess Maria of Romania (1870–1874))
พระประวัติ
เจ้าหญิงมาเรียแห่งโรมาเนีย (1870-1874) ประสูติเมื่อวันที่ 8 กันยายน พ.ศ. 2413 ณ ประเทศโรมาเนีย ทรงเป็นพระราชธิดาเพียงพระองค์เดียวใน สมเด็จพระเจ้าคาโรลที่ 1 แห่งโรมาเนีย และ เอลิซาเบธแห่งวีด สมเด็จพระราชินีแห่งโรมาเนีย โดยขณะเจริญพระชันษา 2 พรรษา พระองค์สามารถระบุแผนที่และบอกชื่อประเทศได้โดยเพียงทอดพระเนตรเพียงครั้งเดียว โดยก่อนที่พระองค์จะสิ้นพระชนม์ พระองค์ทรงตรัสกับพระราชมารดาว่า
เจ้าหญิงมาเรีย ทรงไม่มีสิทธิในการขึ้นเป็นพระมหากษัตริย์แห่งโรมาเนีย เนื่องจากต้องเป็นบุรุษเท่านั้นที่ทรงราชย์ได้
สิ้นพระชนม์
ในวันที่ 5 เมษายน พ.ศ. 2474 เจ้าหญิงมาเรียทรงประชวรด้วยไข้หวัดอีดำอีแดง ซึ่งระบาดมากในเมือง บูคาเรสต์ ทำให้มีประชากรล้มตายเป็นจำนวนมาก โดยพระองค์ถูกนำส่งไปที่ประสาทเพลส โดยได้รับการถวายพระโอสถจากนายแพทย์ทีโอดอร์และคณะแพทย์คนอื่นๆอีกมากมาย แต่พระอาการก็ไม่ดีขึ้นและสิ้นพระชนม์ลงเมื่อวันที่ 9 เมษายน พ.ศ. 2417 สร้างความเสียพระราชหฤทัยอันใหญ่หลวงสู่พระราชบิดาและพระราชมารดารวมทั้งประชาชนโรมาเนียเป็นอย่างมาก โดยพระศพของเจ้าหญิงมาเรียถูกฝังไว้ ณ วิหารคอร์เนีย ตามพระราชประสงค์ของพระราชมารดา โดย เอลิซาเบธแห่งวีด สมเด็จพระราชินีแห่งโรมาเนีย มีพระราชดำรัสถึงพระราชธิดาเป็นครั้งสุดท้ายว่า
ฝ่ายคัดสรรและพัฒนาศิลปิน
ฝ่ายคัดสรรและพัฒนาศิลปิน (Artists and repertoire) หรือย่อว่า เอแอนด์อาร์ (A&R) เป็นฝ่ายของค่ายเพลง หรือบริษัทผู้จัดจำหน่ายดนตรี (music publishing) ที่ทำหน้าที่คัดสรรศิลปินและดูแลพัฒนางานของศิลปิน นักร้อง หรือ/และ นักแต่งเพลง ยังเป็นตัวกลางระหว่างศิลปินและค่ายเพลงหรือบริษัทผู้จัดจำหน่ายดนตรี
วัดบ้านอรุณพัฒนา
สำนักสงฆ์วัดบ้านอรุณพัฒนา ตั้งอยู่เลขที่ 96 หมู่ 11 บ้านอรุณพัฒนา ตำบลบ้านยาง อำเภอลำทะเมนชัย จังหวัดนครราชสีมา มีเนื้อที่ทั้งหมด 23 ไร 3 งาน เป็นพี้นที่ราบสูง สังกัดคณะสงฆ์มหานิกาย หมายเลขทะเบียนสำนัก 3029 - 01002 - 747 อ้างอิง
ประวัติ
สำนักสงฆ์วัดบ้านอรุณพัฒนา ตั้งเมื่อวันที่ 30 พฤศจิกายน 2553 เดิมชื่อสำนักสงฆ์วัดบ้านสามขา ที่เป็นที่รู้จักกันในตำบลบ้านยาง เพราะว่าชาวบ้านตำบลเขตนั้นแต่เดิมเรียกชื่อบ้านอรุณพัฒนาว่าบ้านสามขา เป็นที่มาของชื่อสำนักสงฆ์วัดบ้านสามขา แต่ชื่อวัดยังไม่แน่นนอนในรายชื่อวัดจังหวัดนครราชสีมา เป็นสำนักสงฆ์ที่อยู่ในพื้นที่เขตชุมชน เพราะที่ ๆ วัดสร้างบนพื้นที่ สปก. ของชุมชนบ้านอรุฒพัฒนา ที่ช่วยกันสร้างสำนักสงฆ์ไห้เป็นวัดอย่างสมบรูณ์แบบและกำลังอยู่ในช่วงก่อสร้างอารามเพื่อไห้ครบองค์ประกรอบของการจัดตั้งไห้เป็นวัด  กำลังสร้างเป็นศูนย์ปฏิบัติธรรม โดยการดำเนินการของหลวงพ่อเจ้าอาวาส ที่มุงเน้นในเรื่องปฏิบัติวิปัสสนากรรมฐาน เพื่อเป็นจุดศุนย์รวมของชาวบ้านในการสร้างจิตใจที่ดี่งามและศึกษาแสวงหาในธรรมะเพื่อสติปัญญาที่ดี่มีคุณธรรม ในการดำลงชีวิตแบบวิถีพุทธ
อาณาเขต
มีเนื่อที่ทังหมด 23 ไร 3 งาน
ลำดับเจ้าอาวาส
มาตรา 20* คณะสงฆ์ต้องอยู่ภายใต้การปกครองของมหาเถรสมาคม การจัดระเบียบการปกครองคณะสงฆ์ให้เป็นไปตามที่กำหนดในกฎ มหาเถรสมาคม มาตรา 20 ทวิ* เพื่อประโยชน์แก่การปกครองคณะสงฆ์ส่วนกลางและ ส่วนภูมิภาค ให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ การแต่งตั้งและการกำหนดอำนาจหน้าที่เจ้าคณะใหญ่ ให้เป็นไปตาม หลักเกณฑ์และวิธีการที่กำหนดในกฎมหาเถรสมาคม
มาตรา 21 การปกครองคณะสงฆ์ส่วนภูมิภาค ให้จัดแบ่งเขตปกครอง ดังนี้ (1) ภาค (2) จังหวัด (3) อำเภอ (4) ตำบล จำนวนและเขตปกครองดังกล่าวให้เป็นไปตามที่กำหนดในกฎมหาเถร สมาคม มาตรา 22 การปกครองคณะสงฆ์ส่วนภูมิภาค ให้มีพระภิกษุเป็น ผู้ปกครองตามชั้นตามลำดับ ดังต่อไปนี้ (1) เจ้าคณะภาค (2) เจ้าคณะจังหวัด (3) เจ้าคณะอำเภอ (4) เจ้าคณะตำบล เมื่อมหาเถรสมาคมเห็นสมควรจะจัดให้มีรองเจ้าคณะภาค รองเจ้าคณะจังหวัด รองเจ้าคณะอำเภอ และรองเจ้าคณะตำบล เป็นผู้ช่วย เจ้าคณะนั้น ๆ ก็ได้ มาตรา 23 การแต่งตั้ง ถอดถอนพระอุปัชฌาย์ เจ้าอาวาส รองเจ้าอาวาส ผู้ช่วยเจ้าอาวาส พระภิกษุอันเกี่ยวกับตำแหน่งปกครอง คณะสงฆ์ตำแหน่งอื่น ๆ และไวยาวัจกร ให้เป็นไปตามหลักเกณฑ์และวิธีการ ที่กำหนดในกฎมหาเถรสมาคม
หมวด 4 นิคหกรรมและการสละสมณเพศ ______
มาตรา 24 พระภิกษุจะต้องรับนิคหกรรมก็ต่อเมื่อกระทำการล่วง ละเมิดพระธรรมวินัย และนิคหกรรมที่จะลงแก่พระภิกษุก็ต้องเป็นนิคหกรรม ตามพระธรรมวินัย มาตรา 25 ภายใต้บังคับมาตรา 24 มหาเถรสมาคมมีอำนาจตรา กฎมหาเถรสมาคมกำหนดหลักเกณฑ์และวิธีการปฏิบัติ เพื่อให้การลงนิคหกรรม เป็นไปโดยถูกต้อง สะดวกรวดเร็วและเป็นธรรม และให้ถือว่าเป็นการชอบด้วย กฎหมายที่มหาเถรสมาคมจะกำหนดในกฎมหาเถรสมาคมให้มหาเถรสมาคม หรือพระภิกษุผู้ปกครองสงฆ์ตำแหน่งใดเป็นผู้มีอำนาจลงนิคหกรรมแก่พระภิกษุ ผู้ล่วงละเมิดพระธรรมวินัย กับทั้งการกำหนดให้การวินิจฉัยการลงนิคหกรรมให้ เป็นอันยุติในชั้นใด ๆ นั้นด้วย มาตรา 26 พระภิกษุรูปใดล่วงละเมิดพระธรรมวินัยและได้มีคำวินิจฉัย ถึงที่สุดให้ได้รับนิคหกรรมให้สึก ต้องสึกภายในยี่สิบสี่ชั่วโมงนับแต่เวลาที่ได้ทราบ คำวินิจฉัยนั้น มาตรา 27* เมื่อพระภิกษุรูปใดต้องด้วยกรณีข้อใดข้อหนึ่ง ดังต่อไปนี้ พระราชบัญญัติคณะสงฆ์ พ.ศ. 2505 (หน้า 11/19) ไปที่หน้า: มาตรา 27* เมื่อพระภิกษุรูปใดต้องด้วยกรณีข้อใดข้อหนึ่ง ดังต่อไปนี้ (1) ต้องคำวินิจฉัยตามมาตรา 25 ให้รับนิคหกรรมไม่ถึงให้สึก แต่ไม่ยอมรับนิคหกรรมนั้น (2) ประพฤติล่วงละเมิดพระธรรมวินัยเป็นอาจิณ (3) ไม่สังกัดอยู่ในวัดใดวัดหนึ่ง (4) ไม่มีวัดเป็นที่อยู่เป็นหลักแหล่ง ให้พระภิกษุรูปนั้นสละสมณเพศตามหลักเกณฑ์และวิธีการที่กำหนดใน กฎมหาเถรสมาคม พระภิกษุผู้ต้องคำวินิจฉัยให้สละสมณเพศตามวรรคสอง ต้องสึกภายใน สามวันนับแต่วันที่ได้รับทราบคำวินิจฉัยนั้น มาตรา 28 พระภิกษุรูปใดต้องคำพิพากษาถึงที่สุดให้เป็นบุคคล ล้มละลาย ต้องสึกภายในสามวันนับแต่วันที่คดีถึงที่สุด มาตรา 29 พระภิกษุรูปใดถูกจับโดยต้องหาว่ากระทำความผิดอาญา เมื่อพนักงานสอบสวนหรือพนักงานอัยการไม่เห็นสมควรให้ปล่อยชั่วคราวและ เจ้าอาวาสแห่งวัดที่พระภิกษุรูปนั้นสังกัดไม่รับมอบตัวไว้ควบคุม หรือพนักงาน สอบสวนไม่เห็นสมควรให้เจ้าอาวาสรับตัวไปควบคุม หรือพระภิกษุรูปนั้นมิได้ สังกัดในวัดใดวัดหนึ่ง ให้พนักงานสอบสวนมีอำนาจจัดดำเนินการให้พระภิกษุ รูปนั้นสละสมณเพศเสียได้ มาตรา 30 เมื่อจะต้องจำคุก กักขังหรือขังพระภิกษุรูปใดตาม คำพิพากษาหรือคำสั่งของศาล ให้พนักงานเจ้าหน้าที่ผู้มีอำนาจหน้าที่ปฏิบัติ การให้เป็นไปตามคำพิพากษาหรือคำสั่งของศาลมีอำนาจดำเนินการให้พระภิกษุ รูปนั้นสละสมณเพศเสียได้ และให้รายงานให้ศาลทราบถึงการสละสมณเพศนั้น หมวด 5 วัด ____
มาตรา 31* วัดมีสองอย่าง (1) วัดที่ได้รับพระราชทานวิสุงคามสีมา (2) สำนักสงฆ์ ให้วัดมีฐานะเป็นนิติบุคคล เจ้าอาวาสเป็นผู้แทนของวัดในกิจการทั่วไป *[มาตรา 31 แก้ไขโดยพระราชบัญญัติฯ (ฉบับที่ 2) พ.ศ.2535]
มาตรา 32 การสร้าง การตั้ง การรวม การย้าย การยุบเลิกวัด และการขอรับพระราชทานวิสุงคามสีมา ให้เป็นไปตามวิธีการที่กำหนดใน กฎกระทรวง ในกรณียุบเลิกวัด ทรัพย์สินของวัดที่ถูกยุบเลิกให้ตกเป็นศาสนสมบัติ กลาง มาตรา 32 ทวิ* วัดใดเป็นวัดร้างที่ไม่มีพระภิกษุอยู่อาศัย ในระหว่าง ที่ยังไม่มีการยุบเลิกวัด ให้กรมการศาสนามีหน้าที่ปกครองดูแลรักษาวัดนั้น รวมทั้ง ที่วัด ที่ธรณีสงฆ์และทรัพย์สินของวัดนั้นด้วย การยกวัดร้างขึ้นเป็นวัดมีพระภิกษุอยู่จำพรรษา ให้เป็นไปตามหลักเกณฑ์ และวิธีการที่กำหนดในกฎกระทรวง มาตรา 33 ที่วัดและที่ซึ่งขึ้นต่อวัด มีดังนี้ (1) ที่วัด คือที่ซึ่งตั้งวัดตลอดจนเขตของวัดนั้น (2) ที่ธรณีสงฆ์ คือที่ซึ่งเป็นสมบัติของวัด (3) ที่กัลปนา คือที่ซึ่งมีผู้อุทิศแต่ผลประโยชน์ให้วัดหรือพระศาสนา
มาตรา 34* การโอนกรรมสิทธิ์ที่วัด ที่ธรณีสงฆ์ หรือที่ศาสนสมบัติกลาง ให้กระทำได้ก็แต่โดยพระราชบัญญัติ เว้นแต่เป็นกรณีตามวรรคสอง การโอนกรรมสิทธิ์ที่วัด ที่ธรณีสงฆ์ หรือที่ศาสนสมบัติกลาง ให้แก่ ส่วนราชการ รัฐวิสาหกิจ หรือหน่วยงานอื่นของรัฐ เมื่อมหาเถรสมาคมไม่ขัดข้อง และได้รับค่าผาติกรรมจากส่วนราชการ รัฐวิสาหกิจ หรือหน่วยงานนั้นแล้ว ให้กระทำโดยพระราชกฤษฎีกา ห้ามมิให้บุคคลใดยกอายุความขึ้นต่อสู้กับวัดหรือกรมการศาสนา แล้วแต่ กรณี ในเรื่องทรัพย์สินอันเป็นที่วัด ที่ธรณีสงฆ์ หรือที่ศาสนสมบัติกลาง มาตรา 35* ที่วัด ที่ธรณีสงฆ์ และที่ศาสนสมบัติกลาง เป็นทรัพย์สินซึ่ง ไม่อยู่ในความรับผิดแห่งการบังคับคดี มาตรา 36 วัดหนึ่งให้มีเจ้าอาวาสรูปหนึ่ง และถ้าเป็นการสมควรจะ ให้มีรองเจ้าอาวาสหรือผู้ช่วยเจ้าอาวาสด้วยก็ได้ มาตรา 37 เจ้าอาวาสมีหน้าที่ดังนี้ (1) บำรุงรักษาวัด จัดกิจการและศาสนสมบัติของวัดให้เป็นไปด้วยดี (2) ปกครองและสอดส่องให้บรรพชิตและคฤหัสถ์ที่มีที่อยู่หรือพำนักอาศัย อยู่ในวัดนั้นปฏิบัติตามพระธรรมวินัย กฎมหาเถรสมาคม ข้อบังคับ ระเบียบ หรือ คำสั่งของมหาเถรสมาคม (3) เป็นธุระในการศึกษาอบรมและสั่งสอนพระธรรมวินัยแก่บรรพชิต และคฤหัสถ์ (4) ให้ความสะดวกตามสมควรในการบำเพ็ญกุศล มาตรา 38 เจ้าอาวาสมีอำนาจดังนี้ (1) ห้ามบรรพชิตและคฤหัสถ์ซึ่งมิได้รับอนุญาตของเจ้าอาวาสเข้าไป อยู่อาศัยในวัด (2) สั่งให้บรรพชิตและคฤหัสถ์ซึ่งไม่อยู่ในโอวาทของเจ้าอาวาสออกไป เสียจากวัด (3) สั่งให้บรรพชิตและคฤหัสถ์ที่มีที่อยู่หรือพำนักอาศัยในวัด ทำงาน ภายในวัด หรือให้ทำทัณฑ์บนหรือให้ขอขมาโทษในเมื่อบรรพชิตหรือคฤหัสถ์ในวัดนั้น ประพฤติผิดคำสั่งเจ้าอาวาสซึ่งได้สั่งโดยชอบด้วยพระธรรมวินัย กฎมหาเถรสมาคม ข้อบังคับ ระเบียบหรือคำสั่งของมหาเถรสมาคม มาตรา 39 ในกรณีที่ไม่มีเจ้าอาวาสหรือเจ้าอาวาสไม่อาจปฏิบัติหน้าที่ ได้ ให้แต่งตั้งผู้รักษาการแทนเจ้าอาวาส ให้ผู้รักษาการแทนเจ้าอาวาสมีอำนาจ และหน้าที่เช่นเดียวกับเจ้าอาวาส การแต่งตั้งผู้รักษาการแทนเจ้าอาวาส ให้เป็นไปตามหลักเกณฑ์และ วิธีการที่กำหนดในกฎมหาเถรสมาคม หมวด 6 ศาสนสมบัติ ______
มาตรา 40 ศาสนสมบัติแบ่งออกเป็นสองประเภท (1) ศาสนสมบัติกลาง ได้แก่ทรัพย์สินของพระศาสนา ซึ่งมิใช่ของวัดใด วัดหนึ่ง (2) ศาสนสมบัติของวัด ได้แก่ทรัพย์สินของวัดใดวัดหนึ่ง การดูแลรักษาและจัดการศาสนสมบัติกลาง ให้เป็นอำนาจหน้าที่ของ กรมการศาสนา เพื่อการนี้ให้ถือว่ากรมการศาสนาเป็นเจ้าของศาสนสมบัติกลาง นั้นด้วย การดูแลรักษาและจัดการศาสนสมบัติของวัด ให้เป็นไปตามวิธีการที่ กำหนดในกฎกระทรวง มาตรา 41 ให้กระทรวงศึกษาธิการจัดทำงบประมาณประจำปีของ ศาสนสมบัติกลางด้วยความเห็นชอบของมหาเถรสมาคม และเมื่อได้ประกาศใน ราชกิจจานุเบกษาแล้วให้ใช้งบประมาณนั้นได้ หมวด 7 บทกำหนดโทษ _______
มาตรา 42* ผู้ใดมิได้รับแต่งตั้งให้เป็นพระอุปัชฌาย์ หรือถูกถอดถอน จากความเป็นพระอุปัชฌาย์ตามมาตรา 23 แล้ว กระทำการบรรพชาอุปสมบท แก่บุคคลอื่น ต้องระวางโทษจำคุกไม่เกินหนึ่งปี มาตรา 43* ผู้ใดฝ่าฝืนมาตรา 15 จัตวา วรรคสอง มาตรา 26 มาตรา 27 วรรคสาม หรือมาตรา 28 ต้องระวางโทษจำคุกไม่เกินหนึ่งปี มาตรา 44* ผู้ใดพ้นจากความเป็นพระภิกษุเพราะต้องปาราชิกมาแล้ว ไม่ว่าจะมีคำวินิจฉัยตามมาตรา 25 หรือไม่ก็ตาม แต่มารับบรรพชาอุปสมบทใหม่ โดยกล่าวความเท็จหรือปิดบังความจริงต่อพระอุปัชฌาย์ ต้องระวางโทษจำคุก ไม่เกินหนึ่งปี *[มาตรา 44 แก้ไขโดยพระราชบัญญัติฯ (ฉบับที่ 2) พ.ศ.2535]
มาตรา 44 ทวิ* ผู้ใดหมิ่นประมาท ดูหมิ่น หรือแสดงความอาฆาต มาดร้ายสมเด็จพระสังฆราช ต้องระวางโทษจำคุกไม่เกินหนึ่งปี หรือปรับไม่เกิน สองหมื่นบาท หรือทั้งจำทั้งปรับ มาตรา 44 ตรี* ผู้ใดใส่ความคณะสงฆ์หรือคณะสงฆ์อื่นอันอาจก่อ ให้เกิดความเสื่อมเสียหรือความแตกแยก ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ หมวด 8 เบ็ดเตล็ด ______
มาตรา 45 ให้ถือว่าพระภิกษุซึ่งได้รับแต่งตั้งให้ดำรงตำแหน่ง ในการปกครองคณะสงฆ์และไวยาวัจกร เป็นเจ้าพนักงานตามความในประมวล กฎหมายอาญา มาตรา 46* การปกครองคณะสงฆ์อื่นให้เป็นไปตามหลักเกณฑ์และ วิธีการที่กำหนดในกฎกระทรวง *[มาตรา 46 แก้ไขโดยพระราชบัญญัติฯ (ฉบับที่ 2) พ.ศ.2535]
ผู้รับสนองพระบรมราชโองการ จอมพล ส.ธนะรัชต์ นายกรัฐมนตรี
_______________________________หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่การจัด ดำเนินกิจการคณะสงฆ์ มิใช่เป็นกิจการอันพึงแบ่งแยกอำนาจดำเนินการด้วยวัตถุ ประสงค์เพื่อการถ่วงดุลย์แห่งอำนาจเช่นที่เป็นอยู่ตามกฎหมายในปัจจุบัน และ โดยที่ระบบเช่นว่านั้นเป็นผลบั่นทอนประสิทธิภาพแห่งการดำเนินกิจการ จึงสมควร แก้ไขปรับปรุงเสียใหม่ให้สมเด็จพระสังฆราชองค์สกลมหาสังฆปริณายกทรง บัญชาการคณะสงฆ์ทางมหาเถรสมาคม ตามอำนาจกฎหมายและพระธรรมวินัย ทั้งนี้ เพื่อความเจริญรุ่งเรืองแห่งพระพุทธศาสนา
__________________พระราชบัญญัติคณะสงฆ์ (ฉบับที่ 2) พ.ศ.2535
มาตรา 18 บรรดากฎกระทรวง กฎมหาเถรสมาคม ข้อบังคับ ระเบียบ หรือคำสั่งของมหาเถรสมาคมที่ออกตามพระราชบัญญัติคณะสงฆ์ พ.ศ.2505 ให้ยังคงใช้บังคับได้ต่อไปเท่าที่ไม่ขัดหรือแย้งกับพระราชบัญญัตินี้
มาตรา 19 วัดที่มีฐานะเป็นนิติบุคคลตามประมวลกฎหมายแพ่งและ พาณิชย์ให้มีฐานะเป็นนิติบุคคลตามพระราชบัญญัติคณะสงฆ์ พ.ศ.2505 ซึ่งแก้ไข เพิ่มเติมโดยพระราชบัญญัตินี้ มาตรา 20 ให้พระภิกษุที่ได้รับแต่งตั้งและสถาปนาให้มีสมณศักดิ์อยู่ ก่อนวันใช้พระราชบัญญัตินี้ยังมีสมณศักดิ์นั้นต่อไป ให้ผู้ที่ได้รับแต่งตั้งให้เป็นกรรมการมหาเถรสมาคม เจ้าคณะใหญ่ กรรมการหรืออนุกรรมการใดตามพระราชบัญญัติคณะสงฆ์ พ.ศ.2505 หรือตาม กฎกระทรวง กฎมหาเถรสมาคม ข้อบังคับ ระเบียบ หรือคำสั่งของมหาเถรสมาคม ซึ่งออกตามความในพระราชบัญญัติคณะสงฆ์ พ.ศ.2505 ยังคงดำรงตำแหน่งหรือ ปฏิบัติหน้าที่ต่อไปจนครบวาระการดำรงตำแหน่งหรือจนกว่ามหาเถรสมาคมจะมีมติ เป็นประการอื่น __________________หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราช บัญญัติคณะสงฆ์ พ.ศ.2505 ได้ใช้บังคับมาเป็นเวลานานแล้ว สมควรปรับปรุง บทบัญญัติว่าด้วยการสถาปนาสมเด็จพระสังฆราช และการแต่งตั้งผู้ปฏิบัติหน้าที่ แทนสมเด็จพระสังฆราช การแต่งตั้งและถอดถอนสมณศักดิ์ของพระภิกษุ อำนาจ หน้าที่และการปฏิบัติหน้าที่ของมหาเถรสมาคม การปกครอง การสละสมณเพศ ของคณะสงฆ์และคณะสงฆ์อื่น วัด การดูแลรักษาวัด ทรัพย์สินของวัด และ ศาสนสมบัติกลาง ตลอดจนปรับปรุงบทกำหนดโทษให้สอดคล้องกับสภาพการณ์ ปัจจุบัน จึงจำเป็นต้องตราพระราชบัญญัตินี้
[รก.2535/16/5/4 มีนาคม 2535]
ตามมาตรา 37 พระราชบัญญัติคณะสงฆ์ พ.ศ. 2505 แก้ไขเพิ่มเติม (ฉบับที่ 2)
1. การบำรุงรักษาวัดให้เป็นไปด้วยดี 2. การจัดกิจการของวัดให้เป็นไปด้วยดี 3. การจัดศาสนสมบัติของวัดให้เป็นไปด้วยดี 4. การปกครองและสอดส่องให้บรรพชิต และคฤหัสถ์ในวัดประพฤติดีปฏิบัติชอบ 5. การเป็นธุระในการศึกษาอบรม และสั่งสอนพระธรรมวินัยแก่บรรพชิตและคฤหัสถ์ 6. การให้ความสะดวกตามสมควรในการบำเพ็ญกุศลของประชาชน
กัสเตเลา
มีสนามฟุตบอลสองแห่งที่มีชื่อเล่นว่า กัสเตเลา (Castelão) ได้แก่
มารากานัง
มารากานัง (Maracanã) อาจหมายถึง
คณะเกษตร มหาวิทยาลัยเกษตรศาสตร์
คณะเกษตร มหาวิทยาลัยเกษตรศาสตร์ เป็นคณะเกษตรแห่งแรกของประเทศไทย มีวัตถุประสงค์ในจัดการเรียนการสอนในด้านการเกษตร โดยแบ่งออกเป็น 2 แห่ง ได้แก่ คณะเกษตร บางเขน และ คณะเกษตร กำแพงแสน
ประวัติ
คณะเกษตร เป็นหนึ่งในสี่คณะแรกในมหาวิทยาลัยเกษตรศาสตร์ โดยการโอนกิจการของกองวิทยาลัยเกษตรศาสตร์จากกรมเกษตร มาดำเนินการตามพระราชบัญญัติมหาวิทยาลัยเกษตรศาสตร์ พ.ศ. 2486 เมื่อแรกก่อตั้งมีชื่อว่า "คณะเกษตรศาสตร์" ตามพระราชกฤษฎีกา จัดแบ่งคณะในมหาวิทยาลัยเกษตรศาสตร์ พุทธศักราช 2486 โดยแบ่งกิจการออกเป็น 5 แผนก คือ แผนกวิชาเกษตรศาสตร์ แผนกวิชาสัตวบาล แผนกวิชาเคมี แผนกวิชากีฏวิทยาและโรคพืช และแผนกวิชาวิศวกรรมเกษตร